Държавен вестник, бр. 6, 2011 г., стр. 15

БРОЙ  6	
Д Ъ Р Ж А В Е Н  В Е С Т Н И К 	
СТР.  15  
стаж, не се облагат с данък в тази държава, 
при условие че тези плащания възникват от 
източници извън тази държава.
Член 20
Други доходи
1. Елементи от дохода на местно лице на 
едната договаряща държава, независимо къде 
възникват, които не са изрично посочени в 
предходните членове на тази спогодба, се об­
лагат с данък само в тази държава.
2. Разпоредбата на ал. 1 не се прилага по 
отношение на доходи, различни от доходи от 
недвижимо имущество, определено в чл. 6, 
ал. 2, когато получателят на такива доходи, 
който е местно лице на едната договаряща 
държава, извършва стопанска дейност в другата 
договаряща държава чрез място на стопанска 
дейност, разположено там, и правото или соб­
ствеността, във връзка с които се изплащат 
доходите, са действително свързани с такова 
място на стопанска дейност. В такъв случай 
се прилагат разпоредбите на чл. 7.
Г л а в а  І V
ДАНЪЧНО ОБЛАГАНЕ НА ИМУЩЕСТВОТО
Член 21
Имущество
1. Имущество, състоящо се от недвижимо 
имущество, посочено в чл. 6, притежавано от 
местно лице на едната договаряща държава и 
намиращо се в другата договаряща държава, 
може да се облага с данък в тази друга държава.
2. Имущество, състоящо се от движимо 
имущество, образуващо част от активите на 
място на стопанска дейност, което предприятие 
на едната договаряща държава притежава в 
другата договаряща държава, може да се облага 
с данък в тази друга държава.
3. Имущество, състоящо се от морски кораби 
и самолети, експлоатирани в международния 
транспорт, както и от речни кораби, използ­
вани в транспорт по вътрешни водни пътища 
от предприятие на едната договаряща държа­
ва, както и от движими вещи, необходими 
за експлоатацията на такива морски, речни 
кораби и самолети, се облагат с данък само в 
тази държава.
4. Всички други елементи от имуществото 
на местно лице на едната договаряща държава 
се облагат с данък само в тази държава.
Г л а в а  V
МЕТОДИ ЗА ПРЕМАХВАНЕ НА ДВОЙНОТО 
ДАНЪЧНО ОБЛАГАНЕ
Член 22
Премахване на двойното данъчно облагане
1. В Германия двойното данъчно облагане 
се избягва, както следва:
а) Освен в случаите, когато се признава да­
нъчен кредит за чуждестранен данък по реда на 
точка „б“, всеки елемент от доходи, произтичащ 
от България, и всеки елемент от имущество, 
разположено в България, който в съответствие 
с тази спогодба е ефективно обложен в Бъл­
гария, се освобождава от облагаемата основа 
за германския данък. 
В случаите на елементи от доходи от ди­
виденти предходната разпоредба се прилага 
само по отношение на такива дивиденти, кои­
то са платени на дружество (с изключение на 
гражданско дружество), което е местно лице 
на Германия, от дружество, което е местно 
лице на България, най-малко 10 процента от 
капитала на което се притежава пряко от гер­
манското дружество и които не се приспадат 
при определянето на печалбите на дружеството, 
разпределящо тези дивиденти. 
Освобождава се от облагаемата основа на 
данъците върху имуществото всяко участие, 
носещо дивиденти, които, ако бяха платени, 
биха били освободени съгласно предходните 
изречения. 
б) Като се имат предвид разпоредбите на 
германското данъчно законодателство относ­
но кредита за чуждестранен данък, признава 
се българският данък, платен в съответствие 
с българското законодателство и съобразно 
тази спогодба като кредит срещу германския 
данък върху доходите, платими във връзка със 
следните елементи от доходи:
аа) дивиденти, които не са разгледани в 
буква „а“;
бб) лихви;
вв) авторски и лицензионни възнаграждения;
гг) елементи на доход, които може да се 
облагат в България в съответствие с ал. 2 на 
чл. 13;
дд) елементи на доход, които може да се 
облагат в България в съответствие с ал. 2 на 
чл. 14;
ее) директорски възнаграждения;
жж) елементи от доходи, които може да се 
облагат в съответствие с чл. 16. 
в) Разпоредбите на буква „б“ се прилагат 
вместо разпоредбите на буква „а“ за елементи 
от доходи, посочени в чл. 7 и 10, и за активите, 
от които такъв доход е получен, ако местно­
то лице на Германия не докаже, че брутният 
доход на мястото на стопанска дейност през 
стопанската година, в която е възникнала пе­
чалбата, или на дружеството, местно лице на 
България, през стопанската година, за която 
са платени дивидентите, е получен изцяло 
или почти изцяло от дейности по смисъла на 
номера от 1 до 6 от алинея 1 на параграф 8 
от германския Закон за външни данъчни от­
ношения (Aussensteuergesetz); същото се при­
лага по отношение на недвижимо имущество, 
използвано от място на стопанска дейност и 
по отношение на дохода от това недвижимо 
имущество на мястото на стопанска дейност 
(чл. 6, ал. 4), и по отношение на печалби от 
прехвърлянето на такова недвижимо имуще­
ство (чл. 13, ал. 1) и на движимо имущество, 
съставляващо част от активите на място на 
стопанска дейност (чл. 13, ал. 3).